เลี้ยงแมวมาได้2ปีค่ะ ตอนนี้ตั้งครรภ์ได้7เดือนแล้วและที่ผ่านมาได้ไปตรวจซาวด์ตามอายุครรภ์หาความผิดปกติของทารกในครรภ์พบว่าแข็งแรงสมบูรณ์ดี แบบนี้เราต้องไปให้คุณตรวจหาการติดเชื้อโรคขี้แมวโดยตรงอยู่ไหมค่ะ
สวัสดีค่ะ เชื้อปรสิตที่ชื่อว่า toxoplasmosis ซึ่งเป็นเชื้อที่พบอยู่ในอุจจาระแมว ในผู้ที่ติดเชื้อที่มีภูมิคุ้มกันปกติดี จะไม่มีอาการอะไร แต่หากเกิดการติดเชื้อในขณะตั้งครรภ์ เชื้อจะเข้าสู่ทารกในครรภ์และมีผลทำให้ทารกเกิดความพิการได้ดังนั้นจึงเป็นโรคที่หากมีการตั้งครรภ์ร่วมกับเลี้ยงแมวไว้ในบ้าน มีการสัมผัสใกล้ชิดกับแมว ควรจะต้องตรวจเลือดหาว่ามีการติดเชื้อโรคนี้ร่วมด้วยหรือไม่ โดยการอัลตราซาวน์นั้นก็ควรทำเป็นระยะๆไปตลอดการตั้งครรภ์ด้วยหากผลตรวจเลือดของมารดามีลักษณะบ่งชี้ว่าเพิ่งมีการติดเชื้อในระหว่างตั้งครรภ์เกิดขึ้น และผลการตรวจอัลตราซาวด์ทารกในครรภ์พบความผิดปกติต่างๆ เช่น มีศีรษะเล็ก มีช่องในสมองกว้างกว่าปกติ มีหินปูนในสมอง ตับม้ามโต รกหนากว่าปกติ เป็นต้น ก็จะทำการตรวจทารกเพื่อยืนยันว่ามีการติดเชื้อ toxoplasmosis หรือไม่ โดยการเจาะน้ำคร่ำส่งตรวจเพิ่มเติมค่ะแนะนำแจ้งสูตินรีแพทย์ที่ดูแลว่าที่บ้านมีการเลี้ยงแมว และมีการสัมผัสอุจจาระของแมว แพทย์อาจตรวจเลือดเพื่อยืนยันว่าไม่มีการติดเชื้อ